Laamateeri Maasina

Seeku Aamadu laatii gardiiɗo laamateeri Fulɓe Maasina:
Caggal laamateeri Saraŋkuleeɓe Gaana ( fewnɗo temmeddanɗe 3 haa yotti temmeddanɗe 8),
Laamateeri Maniŋkaaɓe to Maali (fewnɗo temmeddanɗe 13 haa yotti temmeddanɗe 15) kañe  e Laamateeri Koroborooɓe maa Soŋay’en (fewnɗo temmeddanɗe 15 haa yotti temmeddanɗe 16), ko jamaanu Laamateeri Fulɓe Maasina warii.

Jibinannde Laamateeri

Seeku Aamadu puɗɗuɗo Laamateeri, ƴiwɗo e ɓeynguure Barinaaɓe (Fulɓe juulɓe). Ko arɗo Fulɓe jom-tooruuji'en (rewooɓe sanamuuji) warɓe ƴiwde to leydi Senegaal, wuurnooɓe e daande maayo Nijer gila temmeddanɗe 14 wonnooɓe e nder ɗowaangol Laamiiɗo Segu hitaande 1670.

E hitaande 1818, Seeku Aamadu haɓidi e Fulɓe arɗo’en e yaadiiɓe mum’en jokkondirnooɓe e laamɗo keefeero bammbaranke mo Segu oo. O heɓi poolgal. Caggal ɗum o fampii jihaadi makko (1819) o dahi saare Jenne, nokku ɗo o jaŋngunoo Alkura'ana. Ndeen o fenti laamateeri alsilamaaku keyri ndi o inniri Diina kono endi ɓuraa anndireede innde Laamateeri Maasina. Laamorgo mayri laatii Hamdallaahi, ko ɗum woni wi'ide yettoore woodanii Geno. Wuro ngoo ko joɗɗinaango hakkunde hitaande 1819 e 1821 kilometiraaji 32 hakkunde mum e Mooɓti. Engo mooftunoo ko hewti 60 deende (quartiers).

Peewnitoowo mawɗo

Seeku Aamadu laatii peewnitoowo (réformateur) mawɗo: o feewnii renndo Fulɓe: o fecci ɓe nooneeje ngam yaafinde margol dabbaaji, kañe e nawrugol ndema yeeso. O nawrii njulaŋkaaku kadi yeeso o renndini etunguuji leydi ndi fuf etungu ngootu. Ñaawoore ko Alkura'ana waɗirteno yurmeende alaa heen. Haybiirde koniŋkooɓe kadi no feewnano. Laatii faggudu leydi ndii ina tuuginoo e ngaynaaka (durngol) e ndema.

Seeku Aamadu toppitii kadi jannde. Cukalel ina naatinee e jaŋngirɗe  Alkura'ana gila e duuɓi mum 7. Duɗe Alkur’aana keewɗe cosano e leydi ndii.

Ko e hitaande 1844, caggal maayde Seeku Aamadu ndee, ɓiɗɗo makko Aamadu Seeku lomtii mo e laamu. Caggal oon, ko taaniraawo makko lomtii e laamu e hitaande 1852. 

Wakkati timmoode Laamateeri Maasina

Ɗum hawrii E puɗɗagol Laamateerii Afrik hirnaange ɓurndi mawnude: Laamateeri Tukuleer’en, ko ɗum woni Laamateeri Diina Alhajji Umaar Tal. Caggal konuuli ɗi Alhajji Umaru Taal naɓi to saare laamorde Hamdallaahi, o dahi nde o wari laamɗo, laamu nguu yirbi. Ɗum laatii e hitaande 1862.

 Laamɓe 
#NameReign StartReign End1Majam Dyalloc. 140014042Birahim I140414243Ali I142414334Kanta143314665Ali II146614806Nguia148015107Sawadi151015398Ilo153915409Amadi Sire1540154310Hammadi I1543154411Bubu I1544155112Ibrahim1551155913Bubu II1559158314Hammadi II1583c. 1595Moroccan rule (c. 1595 – 1599)14Hammadi II (Restored)1599160315Bubu III1603161316Birahim II1613162517Silamaka1625162718Hammadi III1627166319Hammadi IV166320Ali III1663167321Gallo1673167522Gurori I1675169623Gueladio1696170624Guidado1706171625Hammadi V1761178026Ya Gallo1780180127Gurori II1801181028unknown1810181429Hamadu I1814184430Hamadu II1844185231Hamadu III18521862Tukolor military government (1862 – 1863)32Sidi al-Bakka (Tukolor regent)1863186433Sheikh Abidin al-Bakha'i (Tukolor regent)186434Badi Tali1864187135Badi Sidi1871187236Ahmadu18721873 -Sheikh Abidin al-Bakha'i (Tukolor regent) (Restored)18731874
Catégorie:Fulɓe